procesaur/Wiki.mk huggingface dataset:
Леона Луис

Леона Луис (|Leona Louise Lewis) е британска поп/Р&Б пејачка. Луис и стана позната на публиката во 2006 како победник на реалното шоу ''The X Factor'' во Британија.
Луис за кратко време стана платински продаван музичар и беше трипати номинирана на наградите Греми. До сега има реализирано само еден албум наречен „''Spirit''“, во 2007. Албумот стана најбрзо продаван дебитантски албум и најпродаван албум во 2007 и во Велика Британија и Република Ирска, а со тоа Луис станува првиот Британски соло артист да се искачи на ''Billboard 200'' со првиот албум. Нејзиниот втор албум „''Echo''“ е планирано да биде издаден во Ноември 2009.
Првиот сингл на Луис „''A Moment Like This''“ стана најбрзо продаваниот UK сингл, после тоа што бил даунлодиран околу 50,000 пати после 20 минути од неговата реализација. Нејзиниот втор сингл „''Bleeding Love''“ стигна на првото место во околу 30 сингл табели низ целиот свет. Во ноември 2008 таа повторно постави нов рекорд и тоа во најпродаван само даунлоад сингл кога станува збор за реализацијата на кавер верзијата на песната на ''Snow Patrol'' „''Run''“ со која што продала 69,244 копии во еден ден.
Фудбал на песок

Фудбал на песок (или фудбал на плажа) е варијанта на фудбалот. Самата игра се одржува на плажа или на игралиште со песок, и вклучува употреба на техника, подвижност и шут кон голот.
Додека фудбалот се играл долги години неформално на плажите, воведувањето на фудбал на песок претставува обид за кодификација на правилата на играта. Ова е сторено во 1992 година од создавачите на Beach Soccer Worldwide, компанија создадена за развој на спортот и одговорна за одржување на голем дел од турнирите до денес.
Неравниот терен покриен со мек песок води кон сосема различен стил на игра од оној присутен кај вообичаениот фудбал. Компактниот терен, значајно помал од теренот за фудбал, им дозволува на играчите да постигнат гол од било кое место на теренот. Ова води кон игра со постигување на голем број погодоци, со просек од 60 обиди за постигнување гол во еден натпревар, со просечно еден постигнат гол секои 3 до 4 минути, што значи околу 11 голови во еден натпревар.
Цетинградска тврдина

Цетинградската тврдина се наоѓа во близина на градот Цетинград, во Хрватска. За изградбата на тврдината, за нејзиното стратегиско место при одбирањеето на локацијата сè уште денеска не е познато. Римските натписи на камените плочи, кои најверојатно се наоѓаат во Виена, се доказ дека со овие простори некогаш владееле римјаните, односно дека градот во тоа време постоел. Освен тврдината, во нејзина непосредна близина се наоѓа пат, кој ги поврзувал северните делови на Хрватска со Јадранот.
Во текот на средновековието, градот бил еден од најразвиените на овие простори. Градот бил под владеење на Франкопаните, а по смртта на Иван Франкопан Цетински, градот паднал под владеење на Франкопан Слунџски. По Мохачкаа битка, дошло до ладење на односите помеѓу тогашната унија со Унгарија. Подоцна, тврдината паднала во рацете на Османлиите, и таа била разрушена при преземањето. Во XVIII век, тврдината била обновена. Во следните години, тврдината заедно со градот биле под управа на Австрија, па повторно под Османлиското Царство. Денеска, од тврдината има остатоци.
Летна универзијада - 1983

XII Летна универзијада — универзијада одржана од 1 до 12 јули 1983 1983 во Едмонтон, Канада. На настанот настапиле над 2.400 спортисти од 73 земји, кои се натпреварувале во 118 дисциплини во 10 спортови.
Темна дамка на настанот била трагичната смрт на советскиот скокач во вода Сргеј Чалибашвили, кој обидивајќи се да изведе три и пол салта наназад, со глават удрил во штицата, по што по осум дена починал.
1 Освојувачи на медали
1, 58, 30, 25, 113
2, 12, 20, 22, 54
3, (домаќин), 9, 10, 19, 38
4, 8, 11, 6, 25
5, Романија, 6, 11, 10, 27
6, 5, 5, 3, 13
7, 5, 0, 0, 5
8, 3, 3, 3, 9
9, 2, 4, 5, 11
10, 2, 3, 4, 9
11, 2, 1, 4, 7
12, 2, 1, 2, 5
13, 1, 6, 3, 10
14, 1, 2, 1, 4
15, 1, 1, 0, 2
16, 1, 0, 2, 3
17, 0, 3, 0, 3
18, 0, 2, 1, 3
19, 0, 1, 2, 3
20, 0, 1, 0, 1
20, 0, 1, 0, 1
20, 0, 1, 0, 1
23, 0, 0, 1, 1
23, 0, 0, 1, 1
23, 0, 0, 1, 1
23, 0, 0, 1, 1
23, 0, 0, 1, 1
23, 0, 0, 1, 1
Вкупно 118 118 118 354
Брод (тврдина)

Брод (|Tvrđava Brod) — барокна погранична тврдина во градот Славонски Брод, Хрватска, покрај реката Сава. Изградена во XVIII век, во времето кога овие простори биле под власт на Австрија, а целта на изградбата била фактот што градот се наоѓал помеѓу границата на Австрија и Османлиската царство.
Оваа тврдина е една од најголемите во Хрватска, па на големина се споредува со Диоклецијановата палата.
Омар Бонго

Ел Хаџ Омар Бонго Ондимба (француски:''El Hadj Omar Bongo Ondimba;'' роден на 30 декември 1935 во Леваи, Француска Екваторска Африка - почина на 8 јуни 2009 во Барселона) — габонски политичар и претседател на истоимената земја цели 42 години, од 1967, па сè до неговата смрт во 2009.
Омар Бонго добил висока државна функција во раните 1960-ти, за време на претседателот Леон Мба. Во 1966, станал потпретседател, а по смртта на Мба во 1967, станал втор претседател на Габон. Со своите 32 години, во тој момент бил најмладиот претседател во светот.
По смртта на тогоанскиот претседател Гнасингбе Ејадема во 2005 година, Бонго станал најдолговечниот претседател во Африка.
Филипик Вардан

Филипик Вардан (грчки: ''Φιλιππικός Βαρδάνης'') бил византиски цар кој владеел во периодот од 711 до 713 година.
Филипик бил син на аристократот Никифор, кој бил од ерменско потекло.. Потпирајќи се на поддршката на монотелистката партија, тој покажал претензии кон престолот при избувнувањето на првото големо востание против Јустинијан II. Тоа довело до негово заточение во Кефалонија од Тибериј III Апсимар и потоа до неговото второ заточение, по наредба на Јустинијан II во Херсон. Таму Вардан го прифатил името Филипик и успешно ги потикнал жителите на бунт со помош на Хазарите. Бунтовниците го опсаднале Цариград и Јустинијан II побегнал (набргу потоа бил убиен од политички причини, неспособен да собере приврзаници во провинциите). Филипик на тој начин се искачил на престолот.
Меѓу првите негови дејствија биле соборувањето на Кир Цариградски и негова замена со Јован VI Цариградски, член на неговата секта и повикувањето кон ''conciliabulum'' на источните епископи. Филипик ги поништил каноните на Шестиот вселенски собор како убеден монотелист. Во одговор на тоа Римската црква одбила да го признае новиот цар и патријархот.
Во меѓувреме, бугарскиот хан Тервел пристигнал пред ѕидините на Цариград во 712 година. Кога Филипик ја префрлил армијата за да го контролира Балканот, Омејадскиот калифат на чело со Ал-Валид I започнал напади против слабата заштита во Мала Азија.
На крајот на мај 713 година Опсикијските војници се побуниле во Тракија. Некои од нивните офицери успеале да влезат во царската палата и да го ослепат Филипик на 3 јуни 713 година. Тој бил наследен за кратко од својот главен секретар Артемиј, кој бил прогласен за цар под името Анастасиј II.
Анастасиј II

Анастасиј II (грчки: ''Ἀναστάσιος Β΄ Ἀρτέμιος'') бил византиски цар кој владеел во периодот од 713 до 715 година.
Пред да биде крунисан како цар, Анастасиј бил голем великодостојник во царскиот двор. Армијата во тема Опсикион, Тракија, која започнала со востание против царот Филипик Вардан го прогласила на Артемиј за цар под името Анастасиј. Откако Филипик бил заробен и ослепен од заговорници во царската палата, тој бил соборен од власт и Анастасиј по ова дошол во престолнината Цариград. Анастасиј II го задржал името "''Артемиј''" кое се гледа од печатените монети на кои пишува ''ARTEMIUS ANASTASIUS''.
Анастасиј II ја поддржувал православната фракција и го симанл од престолот на Јован VI Цариградски кој бил поставен од неговиот претходник. Откако не успеал да го врати мирот со Арапите, тие започнале со напади против Византија по море и копно. Анастасиј започнал подготовка на воен поход за заштита на Галатија.
Иако се обидел да ја стабилизира империјата, Анастасиј II наметнал строга дисциплина, тој управувал по волјата на армиските делови на империјата и по двегодишна власт бил соборен од нив во корист на Теодосиј III, избран за цар повторно во Опсикион. Анастасиј бил принуден да абдицира и да стане монах по кое бил прогонет во манастир во Тесалија. Во 719 или 720/1 година се обидел безуспешно да го собори од престолот на цар Лав III Исавријанин и побарал помош на Бугарите, но бил предаден, заробен и обезглавен по наредба на царот Лав.
Список на тврдини и замоци во Хрватска

* Тврдина Брод
* Чаковска тврдина
* Тврдина Калифи
* Цетинградска тврдина
* Тврдина Дривеник
* Тврдина Двиград
* Тврдина Елтц
* Тврдина Фештетик
* Тврдина Франкопан
* Гвозданско
* Тврдина Главаш
* Хрелинска тврдина
* Тврдина Грижане
* Илочка тврдина
* Тврдина Ловриенац
* Тврдина Камерленго
* Тврдина Кастилац
* Клиска тврдина
* Тврдина Марушевац
* Медведград
* Тврдина Мирабела
* Тврдина Нехај
* Нови Зрин
* Тврдина Опека
* Озал
* Валповска тврдина
* Тврдина Прозор
* Соколац
* Стари Град
* Тврдина Свети Никола
* Тракошчанска тврдина
* Трсатска тврдина
* Тврдина Петар Хекторовиќ
* Тврдина Велики Буковец
* Тврдина Велики Табор
* Врана
* Зрин
* Тврдина Џурџевац
* Тврдина Свети Стефан
*
Село (Индонезија)

Селото (|desa) е најситната единица на државната администрација на Индонезија. Тоа би можело да биде едно село или келурахан (''kelurahan''). Селото е предводено од локален шеф ''(kepala desa)'', кој се избира со народно гласање. Келураханот е предводен од лурах (''lurah''). Селото е неадминистративно поделено во локалните заедници кои управуваат со одреден број на домаќинства. Во Ачех, административниот поим село се нарекuва гампонг (''gampong'').
Тврдина Брсково

Тврдината Брсково се наоѓа во близина на градот Мојковац, Црна Гора. Денеска тврдината е во рушевини. Тврдината била изградена со цел да се контролира истоимениот рудник. За изградбата на тврдината не е познато, но се знае дека била една од најзначајнните тврдини во времето на Стефан Првовенчани и Стефан Урош I, главно поради големите богатства на рудникот. Во овој период биле ковани и првите пари во тогашната српска држава. Местото по 1350 година го изгубило своето значење, главно поради истрошените ресурси на рудникот. Во 1399 година, истиот бил заземен од страна на Османлиите.
Чаковска тврдина

Чаковската тврдина или Зринскиот замок (|Čakovečka utvrda или hr, |Csáktornyai vár или ''Зрињи-кастели'') — средновековна тврдина во средината на градот Чаковец кое претставува административно седиште на Меѓумурската жупанија, северна Хрватска.
1 Местоположба
Замокот се наоѓа во Зринскиот парк, недалеку од централниот плоштад на градот, и е најголемото утврдување во Меѓумурската жупанија. Изграден бил од делкан камен и црвена тула, а во текот на својата долга 7 вековна историја претрпел неколку реконструкции, а денес е делумно реставриран.
Во главната палата на замокот се наоѓа Меѓумурскиот музеј, најголемиот музеј во округот, а неговиот атриум се користи и како отворен театар во текот на летните месеци. Местото било седиште на Зринско-франкопанскиот заговор, значаен настан во историјата на Хрватска.
На 19 ноември 2007 година, Чаковската тврдина била класифицирана како заштитено културно добро во Регистарот на културни добра на Хрватска под број N-23.
2 Историјат
Првото утврдување било изградено во 13 век од страна на грофот Чак I Хахот, по кого бил именуван градот Чаковец. Подоцна било во сопственост на многу други значајни семејства, вклучувајќи ги Алтанските грофови, Лацковичката династија, Цељските грофови, како и Ернуштовата династија, Зринската династија, Ќеглевиковото семејство, Фештетиковата династија и други.
Никола IV Зрински, бан на Хрватска и херој на Сигет, го добил замокот заедно со целата област на Меѓумурје на 12 март 1546 година од кралот Фердинанд како компензација за неговите битки против Османлиите.
Правнукот на Никола IV, Никола VII Зрински, долгогодишен бан на Хрватска и познат воин против Турците, бил роден во замокот Чаковец во 1620 година, син на Јурај V Зрински и Магдалена Зринска - моминско презиме Сечи. Во својот замок, тој ја основал и поседувал единствена збирка книги наречена „Библиотека Зринијана“.
Во 1660 година замокот го посетил Евлија Челебија, турски патописец и писател, а во 1661 година и Јакобус Толиус, холандски филолог.
На 30 април 1738 година, замокот бил тешко оштетен во земјотрес. Веднаш бил обновен и редизајниран во барокен стил, и му бил даден денешниот изглед. Рововите исполнети со вода, кои целосно го опкружувале замокот, подоцна биле исушени и наполнети со земја.
3 Галерија
4 Поврзано
* Ернушт
* Зрински
* Франкопани
* Зрински-франкопански заговор
Бјорн Дели

Бјорн Ерланд Дели (|Bjørn Erlend Dæhlie; роден на ) е поранешен норвешки натпреварувач во нордиско скијање. Тој има освоено осум олимписки титули и девет титули светски шампион. Вкупно има освоено 29 медали на олимписки игри и светски првенства. Тоа го прави најуспешен скијач на сите времиња. Сите медали ги освоил во период од 1991 до 1999 година.
Бјорн Дели е роден во Елверум. Тој беше доминантен крос-кантри скијач во 1990-тите. Неговите осум олимписки титули се рекорд за натпреварувач на Зимските олимписки игри, како што се неговите 12 олимписки медали (исто така освоил 4 сребрени медали) кои ги освоил на три олимпијади (Албервил, Лилехамер, и Нагано). Како дополнување на неговиот олимписки рекорд, тој има голем успех и на светските првенства (17 медали, од кои 9 златни), особено во 1997 година кога ги има освоено медали во сите пет дисциплини. Ако не беше неговата повреда на крајот од кариерата, Дели ќе имаше можност да ја зголеми својата колекција медали. И покрај неговото рано заминување од спортот, Дели генерално се смета за најголем крос-кантри скијач на сите времиња.
Дели го должи голем дел од својот успех во спортот на останатите активности кои ги практикувал во животот. Ловот, риболовот, планинарење, кајак, фудбал и се разбира скијање биле дел од животот на овој човек од многу мала возраст. За време на своето детство Дели сакал да биде фудбалер, но по одбивањето од тренерот се испробал во нордиското скијање. Иако Дели не покажал веднаш успех како тркач јуниор, тој се подобрувал секоја година, и по неколку години на тренинг се квалификувал за ФИС светското првенство.
Покрај тоа што е водечка спортска личност, Дели е културна икона во Норвешка. Дели е често вклучен во рекламните кампањи, создаде бренд на ски опрема, и дури и бил водител на телевизиско шоу наречено ''Gutta på tur''.
Тој ги измислил врзувачите Salomon Nordic System Pilot Bindings.
И покрај фактот дека тој никогаш не победил на трка на Холменколен Скијачкиот фестивал (''Holmenkollen ski festival''), Дели е награден со медал во 1997 година (заедно со Бјарте Енген Вик и Стефанија Белмондо.
По пензионирањето, Дели се развива како успешен стопанственик во бизнисот со недвижности и во модата.
Летна универзијада - 1987

XIV Летна универзијада — универзијада одржана од 8 до 19 јули 1987 во Загреб, СФР Југославија (денес Хрватска). На овој настан настапиле 6.423 спортисти од 122 земји, кои се натпреварувале во 12 спортови.
1 Освојувачи на медали
1, 27, 20, 24, 71
2, 23, 33, 19, 75
3, Романија, 21, 13, 9, 43
4, 12, 8, 10, 30
5, 11, 8, 10, 29
6, (домаќин), 7, 7, 5, 19
7, 5, 3, 5, 13
8, 4, 3, 5, 12
9, 4, 1, 4, 9
10, 3, 10, 8, 21
11, 3, 5, 5, 13
12, Бугарија, 3, 4, 1, 8
13, 3, 3, 6, 12
14, 3, 1, 2, 6
15, 1, 3, 2, 6
16, 1, 2, 2, 5
17, 1, 2, 1, 4
18, 1, 1, 1, 3
19, 1, 1, 0, 2
19, 1, 1, 0, 2
21, 1, 0, 1, 2
22, 1, 0, 0, 1
22, 1, 0, 0, 1
22, 1, 0, 0, 1
25, 0, 3, 3, 6
26, 0, 2, 5, 7
27, 0, 1, 3, 4
28, 0, 1, 1, 2
29, 0, 1, 0, 1
29, 0, 1, 0, 1
29, 0, 1, 0, 1
32, 0, 0, 2, 2
33, 0, 0, 1, 1
33, 0, 0, 1, 1
33, 0, 0, 1, 1
Вкупно 139 139 137 415
Которска тврдина

Которската тврдина се наоѓа во Котор, Црна Гора. Во текот на 11 век, градот се наоѓал во составот на Зета под власта на Михаило Воиславлевиќ а подоцна и под Династија Немањиќ. По 1370 година тврдината односно градот бил заземен од страна на унгарскиот крал Лајош I Анжујски, а подоцна повторно била заземена од страна на Стефан Твртко I Котроманиќ. Во 1420 година, градот бил заземен од страна на Венецијанската Република.
Тврдина Метеон

Тврдината Метеон се наоѓа во близина на Подгорица, Црна Гора. Првобитно била изградена како тврдина а подоцна реонот прераснал во град. Изградбата датите од 4 век п.н.е. Градот е споменет од страна на Тит Ливиј како град во областа Лабеата.
en:Medun
Тврдина Жаблак Црноевиќ

Тврдината Жаблак Црноевиќ се наоѓа во Скадарското езеро, Црна Гора. Се смета дека тврдината била изградена во 10 век, додека првиот познат пишан извор датира од 15 век. Тврдината била во сопственост на семејството Црноевиќ, според кој го добила и своето име. Во времето когаа Зета се наоѓала во составот на Српското деспотство, оваа тврдина била во рацете на Стефан Лазаревиќ, а подоцна и на Ѓурак Бранковиќ. По ова, станала престолнина на Династија Црноевиќ и во нивна сопственост тврдината се задржала до [1478] година, кога истата била заземена од страна на Османлиите.
Тврдината била обградена со големи ѕидини со неколку кули а имало и една капија. Освен тврдината, во градот се наоѓале и Црквата Свети Ѓеорги, која во времето на Османлиите била претворена во џамија, станбени и воени објекти, складиште за роба и цистерна за вода. Од страна на Црногорецот Жаблак регионот бил освоен во почетокот на 19 век, а по 1878 година и одлуките и решенијата од Берлинскиот конгрес бил вратен на Црна Гора.
Тврдина Оногошт

Тврдината Оногошт се наоѓа во близина на Никшиќ, Црна Гора. Најстарите делови од тврдината датираат од 4 век. Должината на тврдината изнесува 214 метри и ширина 30 метри. На нејзината најјужна страна се наоѓа т.н. Кула Небојша која некогаш имала три спрата со петоаголна форма, додека на северната страна се наоѓаат остатоци од друга кула која била пониска од кулата Небојша и имала осумаголна форма.
Леонтиј

Леонтиј (грчки: ''Λεόντιος'', латински: ''LEONTIVS''), (роден во Исаврија - во ) бил византиски цар кој владеел во периодот од 695 до 698 година. На власт дошол по успешниот заговор против неговиот претходник Јустинијан II Ринотмет, но исто преку нереди и заговори бил и тој соборен од престолот.
1 Рани години
Леонтиј потекнува од Исаврија. Во времето на Константин IV Погонат бил стратег на тема Анадолија. Во времето на Јустинијан II учествувал во воени походи против Арапите на калифот Абд ал-Малик (685-705). Во 686 година предводената од патрициј Леонтиј византиска армија го победила противникот во Ерменија и Грузија и достигнал до Кавкаска Албанија. По византискиот пораз кај Севастополис во 692 година и преминот на голем број словенски контингенти на арапска земја, Леонтиј паднал во немилост пред царот, кој наредил да го уапсат. Во 695 година Леонтиј е рехабилитиран и му било доверено управувањето на тема Елада.
2 Цар
Поранешниот стратег Леонтиј го зазел управувањето на земјата како резултат на удар. На крајот на 695 година со поддршка на партијата на "''Сините''" и на патријархот Калиник I Цариградски, Леонтиј бил прогласен за василевс. Соборениот Јустинијан II бил казнет со пресекување на носот и заточение во Херсон.
Краткото управување на Леонтиј било запаметено со лоша борба против надворешните непријатели. Од територијата на империјата била одземена Лазика. Арапите извршиле успешни напади во Мала Азија и Латинска Африка. Доколку нивниот прв напад во насока кон Картагина бил одбиен од Византијците, тогаш вториот успеал да ја постигне својата цел.
Во 697 година Леонтиј ја испратил византиската флота чело со патрициј Јован да помогне на опколената од Арапите Картагина. Но овие акции на напаѓање преку копно и море се покажале како неуспешни. Како резултат на тоа, во 698 година Византија ја изубила Картагена, последната територија во Африка.
По поразот, византискиот флота се повлекла кон островот Крит со цел да се прегрупира. Таму дел од командантите плашејќи се од царскиот гнев, решиле да го соборат Леонтиј. Откако го отстраниле патрициј Јован, тие го назначиле Тибериј, упраителот на тема Кивириотон за цар. Благодарение на поддршката од страна на партијата на "''зелените''", тој лесно успеал да влезе во Цариград.
Така, Леонтиј бил соборен од престолот а Тибериј крунисан за нов цар. По негова наредба на Леонтиј му бил отсечен носот и заточен во манастир. По новото доаѓање на власт на Јустинијан II во 705 година, Леонтиј бил погубен на хиподромот заедно со Тибериј.
Стар град (Будва)

Тврдината Будва се наоѓа во истоимениот град во Црна Гора. Во почетокот тврдината била изградена на островот кој се наоѓа во близина на брегот, но подоцна истата била споена со копнениот дел од градот. Тврдината денеска е доста зачувана. Стариот град во Будва денеска е населба на градот. Во 1978 година градот бил зафатен од земјотрес, но во следните години ѕидините биле реновирани.
1 Галерија
Тврдина Рибница

Тврдината Рибница се наоѓа во Подгорица, Црна Гора.
Тврдината била изградена кон крајот на 15 век (околу 1477), за време на периодот на османлиското владеење на земјата. Таа била изградена над сливот на реките Рибница и Морача.
Долго време тврдината била користена како магацин за оружје. Во 1878 година била сериозно оштетена.
Според една српска легенда, тврдината била изградена во 12 век и била родното место на Стефан Немања.
Праисторија на Иберија

Праисторијата на денешна Шпанија започнува со отривањето на најраниот запис за постоење на човелик мајмун во Европа во пештера која се наоѓа на планината Атапуерка. Фосилите кои биле пронајдени таму датираат отприлика пред околу 1,2 милиони години. Современиот кромањонски човек на овие простори започнале да се населуваат пред околу 35.000 години. Во пештерата Алтамира постоела една од првите населби на овие простори пред околу 15 000 години. Според археолошките проучувања, на овие простори постоела развиена култура во источниот дел на Пиринејскиот Полуостров во времето на доцниот Неолит и Бронзената ера.
Фенекијците, Старите Грци и Картагените го населиле овој простор, колонизирајќи во околу 1100 п.н.е.. Фенекијските трговци го основале денешниот град Кадис. Во текот на 9 век п.н.е. Старите Грци го колонизирале и основале градот Емпуриес по должината на Средоземно Море, преоставајќи го јужниот дел на Фенекија. Од Стара Грција најверојатно произлегло и името Иберија, според реката Ибар. Во 6 век п.н.е. на полуостровот пристигнале Картагинците кои воделе војни со најпрвин со Грција а подоцна и со Римското Царство. Најважен град којшто го основиле бил денешниот Картагина.
Праисторискиот период на тогашна Иберија завршил со започнувањето на Пунските војни, период кога територијата влегла во доменот на т.н. пишана историја.
Иберија

Иберија — назив кој се користел од страна на Стара Грција за денешниот Пиринејски Полуостров. Овој термин бил користен и од страна на Херодот.
Терминот Иберија е исклучиво грчки термин, како што е Хиспанија латински термин. Да се заменуваат овие термини односно наместо едниот да се користи другиот е сосема погрешно бидејќи двата термина биле користени во различно време од историјата на Пиринејскиот Полуостров. Потеклото на терминот Иберија не е многу познато. Според едно мислење, се смета дека потекнало од народот Ибери, но во исто време не се знае дали Иберите своето име го добиле според некој друг термин или пак според територијата која навидум веќе се викала Иберија.
Проучувањето на Пиринејскиот Полуостров како географска целина се одвивало доста бавно. Еден од факторите бил поради разделеченоста од античкиот свет. Старите Грци и Фенекијците во однос на оваа територија ја користиле најмногу од економски интерес, според кое се смета дека сепак овие народи ја познавале многу добро Иберија, како по нејзиното крајбрежје така и во нејзината внатрешност.
За овој период од историјата на Иберија се знае дека во текот на 1 век, кралот Мавретанијан Јуба II имал огромна библиотека која содржала текстови и книги од Фенекија, и дека еврејскиот географ Марино од Тир поседувал материјали од таму кои му помогнале да ја состави картата на тогашниот познат свет. Но, ниту Грците ниту Римјаните не обраќале големо внимание на овие документи, така што голем дел од нив се исчезнати.
1 Иберија како топоним
Во античко време, терминот Иберија немал географска, туку етничка основа. Познато е дека иберските племиња во 6 век п.н.е. живееле во околината на Монпелие, и дека во 5 век п.н.е., Есхил пишувал за “''Рона тече покрај Иберија''“.
Херодот, старогрчки историчар од 5 век п.н.е., Иберија ја употребил за идентификација на полуостровот. Пред него, овој термин бил користен од страна на Тартешаните за дефинирање на својата територија. Старите Грци за терминот Иберија го користиле зборот ''oιkoυμενη'', кој во превод значи “''познат свет''“ . На истокот тоа била Иберија, но на запад тоа бил Кавказ.
Страбон, како Ибери ги нарекувал и народот кој живеел на просторот на денена Грузија, а регионот во тоа време се нарекувал Кавкаска Иберија. Денеска, не е познато дали постои некаква поврзаност помеѓу овие два народи. Според друга теорија, зборот Ибер бил користен за реката која денеска го носи името Ебро.
uk:Іберія
Правило на третините

Правило на третините — правило кај композицијата во ликовната уметност како сликарството, фотографијата и дизајнот.
Правилото гласи дека сликата треба да се замисли како да е поделена на девет подеднакви делови со две хоризонтални и две вертикални линии, и дека важните композициони елементи треба да се поставуваат долж тие линии или во нивинте пресеци. Застапниците на оваа теза тврдат дека ако субјектот се порамни со овие точки, тоа создава повеќе тензија, енергија и интерес во композицијата отколку просто поставање на субјектот во средина.
Фотографијата десно е пример за примена на правилото на третините. Хоризонтот лежи на хоризонталната линија која ја дели долната третина на фотографијата од горните две третини. Дрвото стои на пресекот на две линии, наречена и „точка на моќта“. Точките на интерес на фотографијата всушност не мораат да ги допираат овие линии за сепак да го користат правилото на третините. На пример, најсветлиот дел од небото близу хоризонтот каде сонцето неодамна зашло не лежи директно на една од овие линии, но затоа лежи близу пресекот на две други линии, доволно блиску за да го искористи правилото.
1 Примена
Правилото натретините се применува со порамнување на субјектот со раководните линии и нивните точки на пресек, ставајќи го хоризонтот на најгорната или најдолната линија, или пак со порамнување на линераните елементи на сликата за да се прелеваат од еден дел во друг. Главната причина за користењето на правилото на третините е да се одбегне поставување на субјектот во средината, или да се спречи хоризонтот да ја дели сликата на половина.
При фотографирање или снимање на луѓе, честа практика е телото да се порамни со вертикалната линија, а очите да се порамнат со хоризонталната линија. При снимање на субјект во движење, честопати се следи истата шема, со тоа што најголемиот дел од преостанатито простор се остава пред човекот (онаму каде што се движи).
2 Историја
Правилото на третините се јавува уште во 1797 г. како правило за пропорционирање на пејзажни ликовни дела.
3 Поврзано
* Композиција (ликовна уметност)
Летна универзијада - 1981

XI Летна универзијада — универзијада одржана од 19 до 30 јули 1981 во Букурешт, Романија.
1 Освојувачи на медали
1, 40, 36, 33, 109
2, Романија (домаќин), 30, 17, 20, 67
3, 29, 18, 9, 56
4, 10, 8, 3, 21
5, 6, 4, 3, 13
6, 4, 6, 1, 11
7, 3, 2, 2, 7
8, 2, 2, 4, 8
9, 2, 1, 3, 6
10, 2, 1, 2, 5
11, 1, 3, 2, 6
12, 1, 2, 2, 5
13, 1, 2, 1, 4
14, 1, 0, 4, 5
15, 1, 0, 0, 1
15, 1, 0, 0, 1
17, Бугарија, 0, 4, 5, 9
18, 0, 3, 10, 13
19, 0, 3, 2, 5
20, 0, 1, 4, 5
21, 0, 1, 3, 4
22, 0, 1, 0, 1
22, 0, 1, 0, 1
22, 0, 1, 0, 1
22, 0, 1, 0, 1
26, 0, 0, 1, 1
26, 0, 0, 1, 1
26, 0, 0, 1, 1
26, 0, 0, 1, 1
26, 0, 0, 1, 1
Вкупно 133 117 117 367
Изборна единица 1

Изборната единица 1 е една од шесте изборни единици во Македонија. Оваа изборна единица опфаќа општини од Град Скопје и северна и западна Македонија. На парламентарните избори од оваа изборна единица се избираат дваесет пратеници за Собранието на Македонија.
1 Општини
Изборната единица 1 опфаќа територија на 9 општини:# Општина Аеродром
# Општина Кисела Вода
# Општина Центар
# Општина Карпош
# Општина Чаир (дел)
# Општина Сарај
# Општина Студеничани
# Општина Сопиште
# Општина Македонски Брод
2 Вкупен број на гласачи
* 2002: 279.593
* 2006: 290.584
* 2008: 295.917
* 2011: 302.864
* 2014: 297.686
3 Поврзано
* Избори во Република Македонија
* Општини во Република Македонија
* Статистички региони во Македонија
Изборна единица 2

Изборната единица 2 е е една од шесте изборни единици во Македонија. Оваа изборна единица опфаќа општини од Град Скопје и северна Македонија. На парламентарните избори од оваа изборна единица се избираат дваесет пратеници за Собранието на Македонија.
1 Општини
Изборната единица 2 опфаќа територија на 10 општини:# Општина Бутел
# Општина Гази Баба
# Општина Ѓорче Петров
# Општина Чаир (дел)
# Општина Шуто Оризари
# Општина Арачиново
# Општина Липково
# Општина Куманово (дел)
# Општина Старо Нагоричане (дел)
# Општина Чучер-Сандево
2 Вкупен број на гласачи
* 2002: 279.717
* 2006: 295.523
* 2008: 303.120
* 2011: 312.720
* 2014: 306.067
3 Поврзано
* Избори во Република Македонија
* Општини во Република Македонија
* Статистички региони во Македонија
Пливање на светското првенство во водени спортови 2009 – 400м мешано во машка конкуренција

Квалифиакциите и полуфиналето за 400м мажи поединечно мешано се одржаа на 2 август 2009.
1 Медалисти
Злато, Сребро, Бронз
Рајан Лохте'''', Тајлер Клери'''', Ласло Чеш''''
2 Рекорди
Prima della manifestazione il record del mondo (WR) e il record dei campionati (CR) erano i seguenti.
4'03"84, Мајкл Фелпс, 10 август 2008 Пекинг, Кина
4'06"22, Мајкл Фелпс, 1 април 2007 Мелбурн, Австралија
3 Квалификации
Место, Име, Националност, Група, Линија, Време, Забелешки
1, Скот Тајлер Клери, 6, 4, 4:10.04
2, Ласло Чеш, 7, 4, 4:10.33
3, Герго Кис, 7, 5, 4:10.99
4, Рајан Лохте, 8, 4, 4:11.05
5, Тоамс Хафилд, 6, 3, 4:11.32, НР
6, Гал Нево, 7, 2, 4:11.51
7, Лука Марин, 8, 5, 4:12.66
8, Тиаго Переира, 8, 3, 4:13.05
9, Јуја Хорихата, 6, 6, 4:14.43
10, Алесио Боџиато, 6, 5, 4:14.56
11, Матеуш Мачак, 8, 7, 4:14.57
12, Кен Такакува, 8, 6, 4:14.73
13, Риан Шуман, 7, 3, 4:15.50
14, Леит Броди, 4, 2, 4:15.52
15, Крис Бое Кристијансен, 5, 5, 4:16.78
16, Чед Ле Клос, 7, 1, 4:17.39
17, Луис Смит, 6, 2, 4:17.56
18, Диого Карваљо, 6, 8, 4:18.08
19, Веиџиа Лиу, 6, 7, 4:18.11
20, Динко Јукич, 8, 1, 4:18.38
21, Јаник Либхерц, 7, 7, 4:18.43
22, Стефен Паркс, 8, 8, 4:18.60
23, Вадим Лепски, 5, 7, 4:18.88
24, Џордан Хартни, 6, 1, 4:20.15
25, Омар А. Пинзон Гарсија, 7, 9, 4:20.98
26, Карлос Алмеида, 5, 6, 4:21.36
27, Доминик Дур, 8, 0, 4:22.04
28, Андреј Крлјов, 7, 6, 4:22.29
29, Дмитри Гордијенко, 5, 3, 4:22.84
30, Никса Роки, 5, 4, 4:25.40
31, Педро Пинотес, 4, 6, 4:25.62
32, Мигел Молина, 6, 0, 4:26.27
33, Хенрике Родригес, 7, 8, 4:26.39
34, Вјатаутас Јанусатис, 7, 0, 4:26.52
35, Рафаел Стачиоти, 4, 4, 4:26.63
36, Таки М’Рабет, 6, 9, 4:26.98
37, Андрес Мекинтајр, 5, 2, 4:27.78
38, Јан Карел Петрич, 4, 1, 4:29.15
39, Алексеј Делјунгов, 4, 7, 4:29.49
40, Езекуел Трухиљо, 5, 9, 4:29.81
41, Раул Лопес, 5, 0, 4:30.91
42, Рехан Понча, 3, 3, 4:31.34
43, ЈиуТинг Чен, 4, 3, 4:31.99
44, Естебан Ендерика, 3, 8, 4:33.73
45, Бенџамин Гусман Бланко, 4, 8, 4:34.43
46, Собитјон Амилов, 3, 2, 4:37.16
47, Саед Малеки Ашитани, 2, 5, 4:37.65
48, Берада Морад, 3, 9, 4:38.95
49, Роберт Валш, 3, 5, 4:40.57
50, КаиВен Пан, 4, 5, 4:41.92
51, Лоаи Абдулвахид Ташканди, 2, 2, 4:42.09
52, Рафаел Алфаро, 2, 3, 4:42.15
53, Иван Алехандро Ендерика, 3, 6, 4:42.62
54, Гиорги Мтвравашвили, 3, 0, 4:42.65
55, Шенг Јун Панг, 4, 0, 4:43.20
56, Ахмед Јебрел, Палестина, 2, 7, 4:45.73
57, Колин Бенсадон, 2, 6, 4:47.14
58, Николас Џејмс, 1, 3, 4:48.21
59, Витали Кудјаков, 2, 4, 4:52.96
60, Радомјор Матјур, 3, 7, 4:59.20
61, Брајсон Мајс, 2, 1, 4:59.30
62, Бенџамин Габард, 1, 5, 5:05.88
63, Винсент Пери, 2, 8, 5:07.98
4 Финалеe
Место, Име, Националност, Линија, Време, Забелешки
Рајан Лохте, 6, 4:07.01
Скот Тајлер Клери, 4, 4:07.31
Ласло Чеш, 5, 4:07.37
4, Тиаго Переира, 8, 4:08.86
5, Герго Кис, 3, 4:10.40
6, Гал Нево, 7, 4:12.33
7, Лука Мартин, 1, 4:13.63
7, Томас Хафилд, 2, 4:13.63
.ac

.ac — највисок семрежен домен на островот Света Елена, Вознесение и Тристан да Куња. Со доменот управува ''NIC.AC'', подружница на
''Internet Computer Bureau'', заснована во Обединетото Кралство.
1 Поврзано
* Највисок државен домен
Ел-Андалус

ел-Андалус (|الأندلس; |Al-Ándalus; |Al-Andalus; |Al-Andalus; |Al-Àndalus; |Андалус или ''Вандалус''), наречена и муслиманска Шпанија или Исламска Иберија — арапски назив за деловите од Пиринејскиот Полуостров кои биле под власта на муслиманите односно под Маврите во периодот од 711 до 1492 година. Треба да се напомени дека овој поим нема исто значење со денешна Андалусија.
Од 711 година, територијата на денешна Шпанија и Португалија била завладеана од страна на народ кој оставил големо културно значење на овие простори. Сепак, владеењето на Маврите се одликувало со голема толеранција кон местното население. По создавање на Кралство Кастиља и Кралство Арагон, започнал процесот на постепено прогонување на муслиманскиот свет од полуостровот, и повторно завладување на овие простори од страна на христијанското население. Овој процес исто така е познат ѝ како реконквиста. Арапите во текот на XIII век и XIV век започнале да се повлекуваат кон Гранада. Целосното исцрпување од островот завршило во 1492 година, по кое била создадена нова европска велесила, Шпанија.
Изборна единица 6

Изборната единица 6 е една од шесте изборни единици во Македонија. Оваа изборна единица опфаќа општини од северозападна Македонија. На парламентарните избори од оваа изборна единица се избираат дваесет пратеници за Собранието на Македонија.
1 Општини
Изборната единица 6 опфаќа територија на 11 општини:# Општина Тетово
# Општина Гостивар
# Општина Теарце
# Општина Брвеница
# Општина Боговиње
# Општина Врапчиште
# Општина Желино
# Општина Јегуновце
# Општина Кичево (дел)
Пред припојувањето на општините Другово, Вранештица, Зајас и Осломеј кон Општина Кичево во 2013 година, од денешната Општина Кичево во Изборната единица 6 беа вклучени општините Зајас и Осломеј.
2 Вкупен број на гласачи
* 2002: 277.782
* 2006: 299.534
* 2008: 311.729
* 2011: 318.116
* 2014: 304.458
3 Поврзано
* Избори во Република Македонија
* Општини во Република Македонија
* Статистички региони во Македонија
Изборна единица 4

Изборната единица 4 е една од шесте изборни единици во Македонија. Оваа изборна единица опфаќа општини од јужна и југоисточна Македонија. На парламентарните избори од оваа изборна единица се избираат дваесет пратеници за Собранието на Македонија.
1 Општини
Изборната единица 4 опфаќа територија на 19 општини:# Општина Прилеп
# Општина Струмица
# Општина Радовиш
# Општина Конче
# Општина Валандово
# Општина Гевгелија
# Општина Дојран
# Општина Богданци
# Општина Кавадарци
# Општина Неготино
# Општина Демир Капија
# Општина Битола (дел)
# Општина Кривогаштани (дел)
# Општина Могила
# Општина Новаци
# Општина Росоман
# Општина Босилово
# Општина Василево
# Општина Ново Село
2 Вкупен број на гласачи
* 2002: 277.126
* 2006: 285.748
* 2008: 289.664
* 2011: 292.596
* 2014: 280.810
3 Поврзано
* Избори во Република Македонија
* Општини во Република Македонија
* Статистички региони во Македонија
Изборна единица 3

Изборната единица 3 е една од шесте изборни единици во Македонија. Оваа изборна единица опфаќа општини од североисточна, источна и дел од централна Македонија. На парламентарните избори од оваа изборна единица се избираат дваесет пратеници за Собранието на Македонија.
1 Општини
Изборната единица 3 опфаќа територија на 24 општини:# Општина Штип
# Општина Велес
# Општина Кочани
# Општина Крива Паланка
# Општина Свети Николе
# Општина Виница
# Општина Берово
# Општина Делчево
# Општина Пехчево
# Општина Пробиштип
# Општина Кратово
# Општина Македонска Каменица
# Општина Илинден
# Општина Зелениково
# Општина Петровец
# Општина Градско
# Општина Лозово
# Општина Зрновци
# Општина Карбинци
# Општина Куманово (дел)
# Општина Ранковце
# Општина Старо Нагоричане (дел)
# Општина Чашка
# Општина Чешиново-Облешево
2 Вкупен број на гласачи
* 2002: 277.236
* 2006: 285.166
* 2008: 288.585
* 2011: 291.140
* 2014: 280.890
3 Поврзано
* Избори во Република Македонија
* Општини во Република Македонија
* Статистички региони во Македонија
Источен Регион

Источен Регион — еден од осумте статистички региони на Македонија. Овој регион се наоѓа во источниот дел на Македонија и се граничи со Бугарија на исток и внатрешно со Вардарскиот, Скопскиот, Североисточниот и со Југоисточниот Регион. Главен град на регионот е Штип.
1 Општини
Источниот Регион вклучува 11 општини:
###########
2 Демографија
2.1 Население
Моменталната бројка на населението на источниот регион е околу 181.858 жители или 10 % од вкупното население на Македонија, според новите граници кои не ги вклучуваат Свети Николе и Лозово.
Попис, Население, Промена
1994, 201.525, N/A
2002, 181.858, +1.94%
2.2 Најголеми населби
Помеѓу најголемите населени места во регионов се:
Ранг, Населено место, Население
1, Штип, 43.652
2, Кочани, 28.330
3, Делчево, 11.500
4, Виница, 10.863
5, Пробиштип, 10.816
6, Берово, 7.002
7, Македонска Каменица, 5.147
8, Пехчево, 3.237
9, Злетово, 2.477
10, Зрновци, 2.221
2.3 Етнички групи
Најголемите етнички групи во регионот се Македонците, но тука живеат и:
Број, %
Вкупно, 203.213, 100
Македонци, 188.522, 92.77
Роми, 6.927, 3.40
Турци, 2.636, 1.29
Власи, 2.514, 1.23
други, 2.614, 1.28
:Забелешка: ''Податоците се според старите граници на регионот, односно ги вклучува општините Свети Николе и Лозово, кои денес се дел од Вардарскиот Регион.''
3 Поврзано
* Статистички региони во Македонија
* Општини во Република Македонија
* Македонија
Мешестотрепчести црви

Мешестотрепчестите црви или гастротрихи (''Gastrotricha'') се микроскопски без‘рбетници (најчесто 0,5 до 4 mm во должина) и се обично безбојни. Тие се слободни форми кои живеат во водна средина (морска или слатководна) и се хранат со најразлична жива или мртва органска материја, односно со честички кои можат да се протнат во нивните усти со помош на четирите прамени од пулсирачки цилии на главата. Овие животни живеат многу кратко, од 3 до 21 ден, и не се многу економски важни, иако се дел од синџирите на исхрана на водните организми. Поседуваат од 2 до 250 адхезивни цевки на постериорниот дел од телата кои им помагаат при прикачувањето за растителността или нешто друго. Постојат околу 400 видови познати на науката, што укажува на тоа дека ова е мал тип.
До неодамна, мешестотрепчестите црви се сметаа за класа во веќе непостоечкиот и неприроден тип ''Nemathelminthes''. Денес тие се посебен тип во наттипот ''Platyzoa''.
Диецеза Македонија

Диецезата Македонија (латински: ''Dioecesis Macedoniae'') — римска диецеза на доцната Римско Царство, заземајќи дел од префектурата Илирик. Нејзин главен град бил Солун.
Диецезата ги вклучувала покраините Македонија Прима и Македонија Секунда, Тесалија, Стар Епир, Нов Епир, Ахеја и Крит. Диецезата била формирана откако диецезата Мизија била поделена на Диецеза Дакија и Диецеза Македонија. Диецезата Македонија, заедно со диецезата Дакија и Панонија ја формираат Префектурата Илирик.
Изборна единица 5

Изборната единица 5 е една од шесте изборни единици во Македонија. Оваа изборна единица опфаќа општини од југозападна Македонија. На парламентарните избори од оваа изборна единица се избираат дваесет пратеници за Собранието на Македонија.
1 Општини
Изборната единица 5 опфаќа територија на 14 општини:# Општина Битола (поголемиот дел)
# Општина Охрид
# Општина Струга
# Општина Кичево (дел)
# Општина Ресен
# Општина Демир Хисар
# Општина Крушево
# Општина Долнени
# Општина Вевчани
# Општина Пласница
# Општина Дебар
# Општина Маврово и Ростуше
# Општина Дебрца
# Општина Кривогаштани (дел)
# Општина Центар Жупа
Пред припојувањето на општините Другово, Вранештица, Зајас и Осломеј кон Општина Кичево во 2013 година, од денешната Општина Кичево во Изборната единица 5 беа вклучени општините Кичево, Другово и Вранештица.
2 Вкупен број на гласачи
* 2002: 272.842
* 2006: 284.894
* 2008: 290.101
* 2011: 303.686
* 2014: 286.435
3 Поврзано
* Избори во Република Македонија
* Општини во Република Македонија
* Статистички региони во Македонија
Полошки Регион

Полошки Регион — еден од осумте статистички региони на Република Македонија. Регионот се наоѓа во северозападниот дел од државата и се граничи со Косово и Албанија и внатрешно со Југозападниот и Скопскиот Регион. Главен град на регионот е Тетово.
Регионот е еден од двете плански региони на Македонија именувани по географската област, другиот е Пелагонискиот Регион.
1 Општини
Полошкиот Регион е поделен на девет општини:
#########
2 Демографија
2.1 Население
Моменталната бројка на населението на полошкиот регион изнесува 304.125 жители.
Попис, Население, Промена
1994, 282.432, н/п
2002, 304.125, +8,24 %
2.2 Најголеми населени места
Најголемите населени места се:
Ранг, Населено место, Население
1, Тетово, 52.915
2, Гостивар, 35.847
3, Мала Речица, 8.353
4, Чегране, 6.748
5, Боговиње, 6.328
6, Челопек, 5.287
7, Добри Дол, 5.223
8, Врапчиште, 4.874
9, Камењане, 4.834
10, Пирок, 4.701
2.3 Етнички групи
Полошкиот Регион е единствен регион во Македонија каде Македонците не се мнозинство. Етничките групи се:
Број, %
Вкупно, 304.125, 100
Албанци, 222.679, 73.21
Македонци, 57.079, 18.76
Турци, 16.386, 5.38
Роми, 4.194, 1.37
други, 3.178, 1.04
3 Поврзано
* Статистички региони во Македонија
* Општини во Република Македонија
* Македонија
Североисточен Регион

Североисточен Регион — еден од осумте статистички региони на Македонија. Тој се наоѓа во североисточниот дел на државата и се граничи со Србија и Косово на север и Бугарија на исток и внатрешно со Скопскиот и со Источниот Регион. Главен град на регионот, а воедно и најголем, е Куманово.
1 Општини
Североисточниот Регион опфаќа шест општини, и тоа:
######
2 Демографија
2.1 Население
Моментално, североисточниот регион има речиси 153.000 жители, или 9 % од населението на Македонија.
Попис, Население, Промена
1994, 163.841, н/п
2002, 173.814, +6,84 %
2021, 152.892, -12,04 %
2.2 Најголеми населени места
Најголемите населени места во регионов според пописот од 2021 година се:
Ранг, Населено место, Население
1, Куманово, 75.051
2, Крива Паланка, 13.481
3, Кратово, 5.791
4, Слупчане, 3.654
5, Матејче, 2.961
6, Липково, 2.138
7, Лојане, 1.905
8, Ваксинце, 1.808
9, Оризари, 1.692
10, Опае, 1.619
2.3 Народи
Најброен народ во регионот се Македонците, покрај нив живеат и:
Народ, Жители, Удел (%)
Вкупно, 173.814, 100
Македонци, 102.108, 58.74
Албанци, 53.650, 30.86
Срби, 10.479, 6.02
Роми, 5.132, 2.95
други, 2.445, 1.40
3 Поврзано
* Статистички региони во Македонија
* Општини во Република Македонија
Црвен превртен триаголник

Црвениот превртен триаголник се користеше како значка која мораа да ја носат политичките затвореници во нацистичките концентрациони логори. Нацистите ја одбраа црвената боја бидејќи комунистите беа тие кои први ја носеа. Покрај комунистите ја носеа и либералите, анархистите, социјалдемократите, слободните ѕидари(масони) и други членови на опозициските партии.
Голем број од оние кои го носеа црвениот траиголник беа сместени во Дашо концентрациониот логор.
Копитести краби

Копитестите краби или ракоскорпии (''Xiphosura'') се членконоги кои припаѓаат на поттипот ''Chelicerata''. Овие животни биле бројни за време на камбриумот па сè до пермот, но денес постојат само пет видови кои практично се несменети од оние пронајдени од времето на тријасот. Сепак, најпознат вид е ''Limulus polyphemus''. Тие се релативно големи и растат до 50 cm должина. Женките се поголеми од мажјаците. Нивниот карапакс (грбен хитински штит) е дебел и со копитеста форма. Истиот го прекрива прозомот и ги затскријува екстремитетите. Исто така, карактеристична е и долга мечовидна опашка (која е всушност последниот телесен сегмент наречен телзон) што завршува со боцка. Оттука всушност и доаѓа името на редот, од грчкото ''xiphon'' – меч. Педипалпите (екстремитетите за одење) и првите три пара на екстремитети се хелатни (завршуваат со клешти). Дишат преку листести бели дробови и имаат пар на дорзални сложени очи, како и пар на прости очи, а имаат и фоторецептори во нивните опашни боцки. Нивните ларви се многу слични на изумрените трилобити.
Копитестите краби (ракоскорпиите) ги населуваат плитките морски води и се ноктурни. Се хранат со црви, школки и други мали мекотели. Во сезоната на парење тие излегуваат на брегот кога има висока плима. Женката копа дупка во песокот и ги положува јајцата. Мажјаците приоѓаат до ископаната песочна дупка и ги оплодуваат јајце-клетките. Ларвите се изведуваат при висока плима.
Давид Стобиски

Давид Дремвитски (Јанко Нинов) — епископ на МПЦ-ОА и поет.
1 Животопис
Нинов е роден на година во Скопје. Студирал класична филологија на Филолошкиот факултет во Скопје. Член на ДПМ од 1993 година.
Автор е на книгите: Семири во сечило (поезија, 1992), Орјатско кале (поезија, 1992), Огласување на височината (поезија, 1993), Ојдипод (поезија, 1996). Добитник е на наградата на „Студентски збор“ за дебитантска книга.
2 Книги
* Семири во сечило (поезија, 1992)
* Орјатско кале (поезија, 1992)
* Огласување на височината (поезија, 1993)
* Ојдипод (поезија, 1996)
* Коработ или Враќање кон преданието (Скопjе Макавеj, 2004)
Мери Николова

Мери Николова — македонски поет.
1 Животопис
Мери е родена на година во Пробиштип. Завршила Факултет за физичка култура во Скопје. Работи во Министерството за образование и наука на Македонија. Таа станала член на ДПМ во 1998 година. Автор е на книгите: „''Долги патеки''“ (поезија, 1997), „''Пат до врвот''“ (поезија, 1998), „''Мали ангелчиња''“ (поезија, 2000), „''Небесен врв''“ (поезија, 2000).
Инцидент Амакасу

Инцидентот Амакасу се случил на 16 септември 1923 во Јапонија, во хаосот кој следувал после Големиот Канто земјотрес. Плашејќи се дека анархистите ќе ја искористат ситуацијата за да ја отфрлат власта, еден вод од воената полиција предводен од поручникот Масахико Амакасу ги уапси Сакае Осуги, Ное Ито и шестгодишниот внук на Сакае. Потоа тие беа претепани до смрт, а нивните тела фрлени во бунар.
Убиството на тие анархисти заедно со шестгодишното дете, стана познато како Амакасу инцидентот.
Во филмот од 1969, Ерос плус масакар, се опишува инцидентот.
Битка кај Гвадалета

Битката кај Гвадалета се одвила на 19 јули 711 година на реката Гвадалета на јужниот дел од Пиринејскиот Полуостров. Оваа битка била одлучувачка за муслиманските Арапи и Маври, кои по победата над Визиготите и невниот крал Родерик успеале да воспостават контрола во следните години во поголемиот дел од полуостровот. Претходно, маварската инвазија во Шпанија започнала на 30 април 711 година.
1 Почеток
Кралот Родерик на чело на Визиготското кралство дошол во 709 година. По неговиот преврат истата година, службениците на претходниот крал Битиз побегнале кон Северна Африка каде склопиле сојуз со гувернерот Јулијан Сеутски, а по ова побарале помош од Маврите.
Маварската инвазија на полуостровот започнала на 30 април 711 година со околу 1.700 војници на чело со Тарик Ибн Зијад. Подоцна му се приклучила и поголема војска, зазимајчи ја Картагина. Наспроти ова, во внатрешноста на христијанското кралство владеела граѓанска војна на северот. По веста дела Маврите навлегуваат на полуостровот, кралот Родерик веднаш со својата војска се упатил кон југ. Така, во јули 711 година се одвила една од најзначајните битки во историјата на Европа.
2 Битка
На едната страна војската на муслиманите била предводена од Тарик Ибн Зијад, а на другата од Родерик. Муслиманскта војска броела околу 7.000 војници, а христијанската околу 25.000. И покрај тоа што визиготската вјска била побројна, главно поради несогласувањата на династиите во кралството, по започнувањето на битката голем дел од армијата побегнала. Така, муслиманите на крај излегле победници.
3 Последици
Визиготското кралство било крајно неорганизирано во оваа битка. Веќе во следната година, Муса Ибн Нусаир испратил дополнителни 12.000 војници од Северна Африка за да го освојат полуостровот. Тоа можеби не во целост, но му успеало по пет години. По распаѓањето на кралството на Визиготите биле формирани повеќе кралства, на почетокот Кралство Астурија.